hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նա հայտնեց, որ դեղերը ժամանակին չընդունելու հետևանքով ամուսնու առողջական վիճակը պարբերաբար վատանում է, սակայն քրեակատարողական հիմնարկը չի շտապում հրավիրել Շտապ օգնության բրիգադ, այլ միջամտում է միայն այն ժամանակ, երբ Աննան զանգահարում է Մարդու իրավունքների պաշտպանի գրասենյակ.
Դատապարտյալի կինը շեշտում է՝ ամուսնու նկատմամբ տարբերակված մոտեցում է ցուցաբերվում, իսկ «Նուբարաշեն»-ի պետի հետ էլ խնդիրն ավելի շատ անձնական բնույթի է: Ըստ Աննայի, ամուսնու բողոքին՝ թե ի՞նչ իրավունքով են առանց իր ներկայության խուզարկություն իրականացնում խցում,  հիմնարկի պետը հայտարարել է. «Ոնց ուզում եմ, տենց էլ անում եմ»:
Forrights-ը կապ հաստատեց «Նուբարաշեն» ՔԿՀ-ի պետ Էդուարդ Գրիգորյանի հետ, պարզելու՝ որևէ անձնական խնդիր կա՞ դատապարտյալի հետ: Գրիգորյանը չոր և կտրուկ ուղղորդեց դիմել Քրեակատարողական վարչության մամուլի ծառայություն: Մենք հստակեցրինք, որ ՔԿՀ պետին ենք զանգահարել, քանի որ դատապարտյալը պնդում է, որ խնդիրն անձնական է:
«Ես ո՞նց կարամ Հայկ Գալստյանի հետ խնդիր ունենամ»,- ասաց պետն ու առանց որևէ բան ավելացնելու անջատեց հետախոսը:
Քրեակատարողական վարչության մամուլի ծառայությունից Նոնա Նավիկյանը հայտնեց, որ դատապարտյալ Հայկ Գալստյանը բժիշկների հսկողության ներքո է, ժամանակին է ստանում իրեն անհրաժեշտ դեղորայքը և խցից առգրավված դեղերի կարիքը չունի.
«Օրեր առար, երբ վատացել է դատապարտյալի առողջական վիճակը, ժամանակին կանչվել է Շտապ օգնություն և տեղում ցուցաբերվել անհրաժեշտ բուժօգնությունը»,- հավելեց Նավիկյանը:
Մարդու իրավունքների պաշտպանի գրասենյակ Գալստյանի կինը՝ Աննան, դիմել է հունվարի 5-ին: Ըստ ՄԻՊ-ի մամուլի խոսնակ Նունե Հովսեփյանի, պաշտպանի գրասենյակի ներկայացուցիչներն արագ արձագանքել են դատապարտյալի ահազանգին: Նրանք կապ են հաստատել «Նուբարաշեն» ՔԿՀ-ի հերթապահ աշխատակցի հետ և պարզել իրավիճակը.
«Բացի դրանից, պայմանավորված այն հանգամանքով, որ Հայկ Գալստյանը պաշտպանին հասցեագրված դիմում է ունեցել, չհայտարարված այցերից մեկի ժամանակ, ՄԻՊ գրասենյակի ներկայացուցիչներն առանձնազրույց են ունեցել դատապարտյալի հետ: Անհրաժեշտության դեպքում գրասենյակը լրացուցիչ գործողություններ կձեռնարկի»,- նշեց Նունե Հովսեփյանը:
Այս պահին դատապարտյալ Հայկ Գալստյանի առողջական վիճակը ժամանակ առ ժամանակ վատանում է: Նրա կինը՝ Աննան, Forrights-ին պարբերաբար տեղեկացնում է, որ քրեակատարողական հիմնարկը «շարունակում է իր անօրինությունները և միայն իր միջամտությունից հետո է ձեռնարկում անհրաժեշտ միջոցներ»:
ՀԳ Հոդվածն արդեն պատրաստ էր հրապարակման, երբ Forrights-ի հետ կրկին կապ հաստատեց դատապարտյալի կինը և հայտնեց, որ Հայկ Գալստյանն աչքերի կարերն արձակել է:
Նախորդ նյութըԴատարանը քննում է «վարքագծի խանգարումներ» ունեցող զինվորի պիտանելիության հայցը
Հաջորդ նյութը«Ավելի լավ էր ասեի, որ ես ֆաշիստ եմ, քան՝ բանտից նոր եմ դուրս եկել»
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.